

POLUGODIŠNJI IZVJEŠTAJ O IZVRŠENJU PRORAČUNA
za razdoblje 01.01.2026. do 30.06.2026.godine

OBRAZLOŽENJE

Polugodišnji izvještaj o izvršenju proračuna uključuje ostvarene prihode i rashode te primitke i izdatke Općine Ston i njezinih proračunskih korisnika Dječjeg vrtića Ston i Narodne knjižnice Ston.

OPĆI DIO

Sažetak Računa prihoda i rashoda i Računa financiranja

Ukupni prihodi  u izvještajnom razdoblju ostvareni su u iznosu od 1.158.201,32€, što je 9,67% manje u odnosu na isto razdoblje prošle godine, a u odnosu na godišnji plan za 2026. ostvareni su 21,69%. 
Ukupni rashodi u izvještajnom razdoblju ostvareni su u iznosu od 1.205.647,48€, što je za 8,19% manje u odnosu na rashode u istom razdoblju prošle godine, dok su u odnosu na plan za cijelu 2026. ostvareni 21,99%. Razlog manje ostvarenih rashoda prati dinamiku naplate prihoda, što je ranije navedeno. 
Primici od financijske imovine i zaduživanja u izvještajnom razdoblju su ostvareni u iznosu 566.846,09€, a izdaci za financijsku imovinu i otplate zajmova imaju ostvarenje u izvještajnom razdoblju u istom iznosu od 566.846,09€. 
Na kraju izvještajnog razdoblja ostvaren je manjak od 144.918,50€.  

Prihodi i rashodi prema ekonomskoj klasifikaciji

Prihodi poslovanja u izvještajnom razdoblju manji su za 9,66% u odnosu na isto razdoblje prošle godine, dok su u odnosu na godišnji plan 2026. ostvareni 21,70%. 
Prihodi od poreza u izvještajnom razdoblju su za 1,86% veći u odnosu na isto razdoblje prošle godine. Ostvareni su 34,88% u odnosu na planirano. 
Veći su prihodi od poreza na dohodak od nesamostalnog rada iz razloga povećanja osobnih primanja od 01.01.2026., poreza na dohodak od imovine i imovinskih prava, stalni (porez na kuće za odmor, porez na javno tlo, porez na nekretnine),  povremeni porezi na imovinu (porez na promet nekretnina) te poreza na promet (porez na potrošnju).    
Manji su prihodi na stavci poreza na dohodak od samostalnih djelatnosti, poreza na dohodak od kapitala. 
Sve navedeno se odnosi na Općinu Ston. 
Prihodi od pomoći iz inozemstva i od subjekata općeg proračuna u izvještajnom razdoblju ostvareni su u iznosu od 222.633,03€. 
Tekuće pomoći su manje za 22,33% u odnosu na prošlu godinu, kod Općine radi se o pomoći koja je vezana za fiskalnu održivost dječjih vrtića i uplata DP vezanog za sufinanciranje Interreg TESTEAT projekta.  Kapitalnih pomoći proračunu Općine Ston je bilo 50.622,24€, gdje se 15.622,24€ odnosi na uplatu MRRFEU (projekt ''Osmijeh bez granica'', uređenje i opremanje dječjeg vrtića), a 35.000,00€ uplata je DNŽ za projekte vezane za pomorsko dobro.  
Kod PK Narodna knjižnica Ston  to je: 400,00€ tekuće pomoći iz državnog proračuna te 5.420,00€ kapitalne pomoći iz DP (nabava knjižne građe).  

Nadalje, pomoći temeljem prijenosa EU sredstava ostvarene su u iznosu od 136.099,50€, odnosi se na uplate Državnog proračuna RH Općini Ston a vezano za prihode koji se odnose na projekt ''Zaželi – Niste sami'' i ''Interreg testeat projekt Italija-Hrvatska'', koje je pred-financirala Općina za troškove plaća i materijalne troškove. Kapitalnih pomoći temeljem prijenosa EU sredstava u ovom izvještajnom razdoblju nije bilo. 
Prihodi od imovine  su za 3,43% manji u odnosu na na isto razdoblje prošle godine, a u odnosu na planirano su ostvareni 43,86%. Naknade za koncesije na pomorskom dobru, naknade za upotrebu pomorskog dobra, kao i naknade za koncesije za obavljanje javne zdravstvene službe su smanjene. 
Prihodi od zakupa i iznajmljivanja imovine se odnose na stambene i poslovne prostore, ostvarenje je manje za 36,77% u odnosu na prethodnu godinu. 
 Naknade koje se odnose na korištenje prostora elektrana, prihodi su temeljem Ugovora o pravu služnosti – dio čestice u vlasništvu Općine Ston na kojoj je izgrađena jedna od vjetroelektrana, te naknade za javno tlo i naknade za zadržavanje bespravno izgrađenih objekata u prostoru, ostvarene su približno jednako kao u istom izvještajnom razdoblju prethodne godine (š.6423). 

Prihodi od upravnih i administrativnih pristojbi su ostvareni za 50,41% manje u u odnosu na isto razdoblje prošle godine. Prihodi po posebnim propisima manji su za 24,2%, ostvarenje od 40.479,76€ odnosi se na 8.725,07€ (sufinanciranje vode od strane MRRFEU i materijalni troškovi Hrvatskih voda – naplata naknade za uređenje voda) te na 31.754,69€ PK Dječji vrtić Ston, sufinanciranje cijene vrtića od strane roditelja (korisnika).  
Naplate komunalnog doprinosa u prethodnom izvještajnom razdoblju je bilo 16.034,27€. Bilo je dostavljenih pravomoćnih građevinskih dozvola i rješenja o izvedenom stanju. Prihodi koji se odnose na naplatu komunalne naknade, veći su za 29,4% u odnosu na prošlu godinu.  
Prihodi od prodaje proizvoda i robe te pruženih usluga i prihodi od donacija ostvareni su za 31,51% manje u odnosu na isto razdoblje prošle godine. Iznos od 8.304,69€ odnosi se na Općinu Ston. Radi se o ostvarenim prihodima od pruženih usluga dovoza pitke vode domaćinstvima. Tekuće donacije nisu zabilježene u izvještajnom razdoblju 2025., a sada je ostvarenje 10.000,00€, uplata donacije Vjetroelektrane Ponikve Općini Ston.
Kazne, upravne mjere i ostali prihodi je ostvarenje u iznosu od 141,00€. Manje je naplaćenih kazni po rješenju komunalnog redara.  
Prihodi od prodaje nefinancijske imovine je ostvarenje 58,60% u odnosu na isto izvještajno razdoblje prethodne godine, a u odnosu na plan ostvareno je 6,54%. Radi se o sve manje prihoda od prodaje (otplate stanova) jer je sve više stanova otplaćeno u cijelosti. (Domouprava Dubrovnik – stanovi bivše Općine Dubrovnik). Navedeno se odnosi na Općinu Ston, ne na njene proračunske korisnike. 


Rashodi poslovanja u izvještajnom razdoblju su za 1,83% manji u odnosu na isto razdoblje prošle godine. Veći su rashodi za zaposlene, materijalni rashodi, financijski rashodi, rashodi vezani za subvencije, naknade građanima i kućanstvima, a manji su rashodi za pomoći dane u inozemstvo i unutar općeg proračuna, kao i rashodi za donacije/kazne/naknade šteta/kapitalne pomoći. 
U odnosu na plan rashodi poslovanja su ostvareni 20,45%. 
Rashodi za zaposlene su za 2,28% veći u odnosu na isto razdoblje prošle godine, a u odnosu na planirano, ostvareni su 37,79%. Plaće su približno jednako ostvarene kao prethodne godine, doprinosi za Z.O. također. Ostali rashodi za zaposlene odnose se na naknade zaposlenima za prehranu, sukladno Odluci. Isplaćene su i uskrsnice djelatnicima. Navedeno se odnosi i na oba proračunska korisnika. 
Materijalni rashodi su ostvareni 6,42% više u odnosu na isto razdoblje prošle godine, a u odnosu na plan ostvareni su 38,59%. Rashodi za službena putovanja su smanjeni, nije bilo potrebe za istim. Znatno su povećani su rashodi za stručno usavršavanje zaposlenika, razlog je putovanje djelatnika na završnu konferenciju projekta ''Interreg TESTEAT Italija-Hrvatska''. 
Manje su ostvareni rashodi za uredski materijal, materijal i sirovine, materijal i dijelovi za tekuće i investicijsko održavanje, sitni inventar i auto gume, službena/radna/zaštitna odjeća i obuća, usluge tekućeg i investicijskog održavanja, usluge promidžbe i informiranja, zakupnine i najamnine,  zdravstvene i veterinarske usluge, a povećani su rashodi za usluge telefona/pošte/prijevoza, komunalne usluge (izuzetno visoki troškovi odvoza komunalnog otpada), računalne te ostale usluge. 

Kod PK Narodna knjižnica Ston, na rast rashoda za materijal i energiju utjecalo je uvećanje rashoda za sitni inventar te rashoda za energiju. Povećani su i rashodi za usluge telefona/pošte/prijevoza, rashodi za usluge promidžbe i informiranja. Smanjeni su rashodi za uredski materijal i ostali materijalni rashodi, rashodi za intelektualne i osobne usluge. 

PK Dječji vrtić Ston bilježi povećane rashode za materijal i energiju, rashodi za usluge telefona/pošte/prijevoza, tekuće i investicijsko održavanje, promidžbe i informiranja, komunalne usluge te rashodi za intelektualne i osobne usluge. Smanjeni su rashodi za uredski materijal, za materijal i dijelove za tekuće i investicijsko održavanje, rashodi za službenu/radnu/zaštitnu odjeću i obuću te rashodi za veterinarske i zdravstvene usluge. 


Financijski rashodi su ostvareni za 23,86% više u odnosu na isto razdoblje prošle godine, a u odnosu na plan ostvareni su 46,99%. Radi se o većim rashodima za kamate na korištenje prekoračenja na žiro računu kao i za zatezne kamate. Na stavci kamata za primljene zajmove nema ostvarenja. Rashodi za bankarske usluge i usluge platnog prometa su manje za 3,61%. Navedeno se odnosi samo na Općinu Ston. 
Subvencije su za 7,98% više u odnosu na isto razdoblje prošle godine, a u odnosu na plan ostvareno je 47,14%. Subvencije se odnose na trgovačko društvo J.P Libertas Dubrovnik, sukladno primljenim zahtjevima, kao i na Razvoju agenciju Stona Rast d.o.o., za potrebe redovnog poslovanja. Proračunski korisnici Dječji vrtić Ston i Narodna knjižnica Ston u ovom izvještajnom razdoblju ne bilježe rashode za subvencije.  
Pomoći dane u inozemstvo i unutar općeg proračuna ima ostvarenje u iznosu od 46.542,04€. U odnosu na plan ostvareno je 34,67%. Općina Ston je zabilježila tekuću pomoć županijskom proračunu temeljem sklopljenog Ugovora za sufinanciranje produženog boravka u Osnovnoj školi Ston (plaće i materijalna prava zaposlenih).  Što se tiče pomoći temeljem prijenosa EU sredstava, Općini predstavlja refundaciju troškova za plaće i materijalne troškove prema partnerima u projektu ''Zaželi'' Općini Trpanj i Općini Janjina. 
Naknade građanima i kućanstvima na temelju osiguranja i druge naknade je ostvarenje od 53,96% u odnosu na planirano. Povećanje rashoda u odnosu na prethodno izvještajno razdoblje se odnosi na isplaćene naknade za sufinanciranje prijevoza učenicima i studentima (sukladno dostavljenim zahtjevima i autobusnim kartama), stipendije, jednokratne novčane pomoći kao i naknade za novorođenu djecu. 
Rashodi za donacije, kazne, naknade šteta i kapitalne pomoći je ostvarenje za 41,26% manje u odnosu na isto izvještajno razdoblje prethodne godine, a u odnosu na plan ostvareno je 20,45%. Tekuće donacije su smanjene, a radi se o isplatama udrugama u sportu, vatrogastvu, kulturi i ostalima. Što se tiče kazni, ostvaren je iznos od 526,67€, radi se o plaćanju novčane kazne Državnom proračunu RH – temeljem pristiglog obveznog prekršajnog naloga PP Ston, a vezano za održavanje ceste, odnosno omogućavanja odvijanja sigurnog i nesmetanog prometa (mjesto Vukotići).  Navedeno se odnosi na Općinu Ston. 
 
Rashodi za nabavu nefinancijske imovine je ostvarenje za 66,33% manje u odnosu na isto razdoblje prošle godine.  Općina Ston bilježi rashode za nematerijalnu imovinu (licenca za LC SPI program – nadogradnja), kao i rashode za građevinske objekte (usluge projektiranja za teniski/stolnoteniski teren u Stonu, račun za okončanu situaciju izgradnje dječjeg igrališta u Stonu). Što se tiče postrojenja i opreme, kupljen je i postavljen klima uređaj za ambulantu u Žuljani. Na stavci nematerijalne proizvedene imovine, zabilježeni su rashodi za snimak izvedenog stanja za legalizaciju wc-a u Brijesti i 30% vrijednosti za transformaciju prostornog plana. 
Kod PK Dječji vrtić Ston, radi se o nabavi uredske opreme i namještaja.
PK Narodna knjižnica Ston radi se o rashodima vezanim za nabavu knjižne građe. 

Prihodi i rashodi prema izvorima

Od ukupno naplaćenih prihoda u izvještajnom razdoblju, koji iznose 1.158.201,32€, 69,15% čine opći prihodi i primici, 19,22% pomoći, 10,04% prihodi za posebne namjene, 0,86% donacije, 0,72% vlastiti prihodi te  0,01% prihodi od prodaje ili zamjene nefinancijske imovine. 
Od ukupno ostvarenih rashoda u izvještajnom razdoblju koji iznose 1.205.647,48€, 66,33% su rashodi financirani iz općih prihoda i primitaka, 14,29% iz prihoda za posebne namjene, 18,23% od pomoći, 0,77% iz vlastitih prihoda te 0,38% iz prihoda od financijske imovine i zaduživanja. 

Rashodi prema funkcijskoj klasifikaciji

U izvještajnom razdoblju od ukupnog ostvarenih rashoda u iznosu od 1.205.647,48€, što je 21,99% plana za cijelu 2026.godinu, najveći dio tj. 23,98% odnosi se na Obrazovanje (predškolski odgoj i srednjoškolsko i visoko obrazovanje) 16,94% na Opće javne usluge (izvršna i zakonodavna tijela i opće usluge), 16,88% Zaštita okoliša (gospodarenje otpadom i otpadnim vodama, usluge zaštite okoliša), 13,98% na Usluge unapređenja stanovanja i zajednice ( razvoj zajednice, opskrbu vodom, ulične rasvjete i rashode vezanje za komunalne pogodnosti), 6,04% Ekonomski poslovi (promet, poljoprivreda, šumarstvo, ribarstvo), 6,13% odnosi se na Javni red i sigurnost (usluge protupožarne zaštite, javni red i sigurnost), 7,89% na Socijalnu zaštitu ( starost i obitelj i djeca), 7,65% Rekreacija, kultura, religija (službe rekreacije i sporta, službe kulture), 0,36% Zdravstvo (službe javnog zdravstva) i 0,15% se odnosi na Obranu (civilna obrana). 

Račun financiranja prema ekonomskoj klasifikaciji

Primici od financijske imovine i zaduživanja izvršeni su u iznosu od 566.846,09€. Iznos od 300.000,00€ se odnosi na pozajmicu Društva prijatelja  Dubrovačke starine u svrhu zatvaranja postojećeg prekoračenja po Ž-R te aktivacije novog, a 266.846,09€ se odnosi na produženje kredita (prekoračenje po Ž-R, nastavak starog, temeljem Ugovora o kreditu reg.br. 527/26, rok dospijeća 03.03.2027.  
Iznos izdataka za financijsku imovinu i otplate zajmova ostvarenje u izvještajnom razdoblju iznosi 566.846,08€. Iznos od 300.000,00€ odnosi se na povrat pozajmice (ranije navedeno), a ostatak na zatvaranje prekoračenja po Ž-R (kredita), kako bi se sklopio novi Ugovor. 
Sve navedeno odnosi se na Općinu Ston. 


Račun financiranja prema izvorima

Primici od financijske imovine i zaduživanja financirani su iz izvora Prihodi od financijske imovine i zaduživanja – iznos od 266.846,09€ te 300.000,00€ iz izvora Opći prihodi i primici, a izdaci za financijsku imovinu i otplate zajmova financirani su iz izvora Opći prihodi i primici – iznos od 566.846,09€.  











Prikaz ostvarenog manjka  proračuna Općine Ston u izvještajnom razdoblju

Manjak prihoda i primitaka ostvaren u  2026.godini za Općinu i njene proračunske korisnike iznosi  -47.446,16. Obzirom da je preneseni manjak prihoda i primitaka -97.472,34€, ukupni rezultat, odnosno manjak prihoda i primitaka za pokriće u sljedećem razdoblju iznosi: -144.918,50€. 

Rezultat Općine Ston i njenih proračunskih korisnika na dan 30.06.2026. je prikazan u sljedećoj tablici: 
	
	OPĆINA STON
	DV STON
	NARODNA KNJIŽNICA STON

	Preneseni rezultat iz prethodne godine
	-93.556,47€
	-5.571,96€
	1.656,09€

	Rezultat ostvaren u izvještajnom razdoblju
	-17.807,92€
	-31.115,27€
	1.477,03€

	Rezultat na 30.06.2026.
	-111.364,39€
	-36.687,23€
	3.133,12€



POSEBNI IZVJEŠTAJI
Izvještaj o korištenju proračunske zalihe
Tijekom izvještajnog razdoblja 01.01.-30.06.2026.g. Općina Ston nije koristila sredstva proračunske zalihe.
Izvještaj o zaduživanju na domaćem i stranom tržištu novca i kapitala
U izvještajnom razdoblju, Općina Ston je dana 03.03.2025. sa OTP bankom d.d. sklopila Ugovor o kreditu, reg.br.527/26 u iznosu od 510.000,00€ (revolving kredit u vidu dozvoljenog prekoračenja pokrića na računu za redovno poslovanje). Referentna kamatna stopa iznosi 1 mjesečni EURIBOR uvećana za kamatnu maržu 1,50 postotnih bodova godišnje. Dospijeće je 04.03.2027.
Radi se o nastavku dozvoljenog prekoračenja, temeljem sklopljenog Ugovora o kreditu br.700/25 u iznosu od 510.000,00€ (revolving kredit u vidu dozvoljenog prekoračenja pokrića na računu za redovno poslovanje). Referentna kamatna stopa iznosi 1 mjesečni EURIBOR uvećana za kamatu maržu 1,50 postotni bod godišnje. Dospijeće je bilo 03.03.2026.godine. Kredit je u cijelosti otplaćen.
Izvještaj o danim jamstvima i plaćanjima po protestiranim jamstvima
Tijekom izvještajnog razdoblja 01.01.-30.06.2026.g. Općina Ston nije izdavala jamstva za osiguranja kredita niti jamstva vezana za okončanje posla odnosno osiguranje primljenih predujmova. 

   


U Stonu, 16.listopada 2026.g. 
KLASA: 400-08/25-01/03
URBROJ: 2117/04-25-10

Osoba za kontakt:				              Predsjednik Općinskog				               	  vijeća Općine Ston:
Nives Babić, mag.oec.					  Romano Vukas

Dostaviti: 
1. Službeni glasnik Općine Ston 
2. Web stranica Općine Ston
3. Pismohrana
